Diari Oficial de la Generalitat Valenciana


Sumari del DOGV 7915, del 11-11-2016 (2016/8746)

RESOLUCIÓ de 28 d'octubre de 2016, de la Conselleria d'Habitatge, Obres Públiques i Vertebració del Territori, per la qual se sotmet a consultes i participació i informació pública, per un període de dos mesos, la proposta del Pla d'Acció Territorial de la Infraestructura Verda del Litoral de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8746


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

RESOLUCIÓ de 28 d'octubre de 2016, de la Conselleria d'Habitatge, Obres Públiques i Vertebració del Territori, per la qual se sotmet a consultes i participació i informació pública, per un període de dos mesos, la proposta del Pla d'Acció Territorial de la Infraestructura Verda del Litoral de la Comunitat Valenciana. [2016/8746]  
Antecedents  
L'espai litoral de la Comunitat Valenciana és un actiu territorial de primera magnitud des del punt de vista econòmic, ambiental i social, però, sens dubte, també és l'espai de la Comunitat Valenciana més amenaçat per les pressions urbanístiques dels últims anys. Per això, per mitjà d'una resolució d'11 de novembre de 2015, s'inicia la tramitació del Pla d'Acció Territorial de la Infraestructura Verda del Litoral de la Comunitat Valenciana, amb la finalitat d'actuar de manera immediata sobre aquest espai tan fràgil.  
Una vegada remés a l'òrgan ambiental l'esborrany del pla i el document inicial estratègic del pla, amb data 28 d'abril de 2015, s'emet per l'òrgan ambiental el document d'abast per a l'avaluació ambiental estratègica, als efectes del compliment de la Llei 21/2013, de 28 d'abril, d'Avaluació Ambiental, i la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
  
Fonaments  
Havent-se elaborat la proposta del Pla d'Acció Territorial de la Infraestructura Verda del Litoral de la Comunitat Valenciana, així com de la documentació ambiental pertinent, l'estudi de paisatge i altres informes i estudis amb les determinacions establides en el document d'abast de l'avaluació ambiental estratègica i en compliment del que estableix l'article 53 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, resolc:  
  
  
Primer  
Sotmetre a participació pública i consultes la proposta del Pla d'Acció Territorial de la Infraestructura Verda del Litoral de la Comunitat Valenciana, així com de la documentació ambiental pertinent, l'estudi de paisatge i altres informes i estudis, per mitjà de la publicació en el Diari Oficial de la Generalitat Valenciana i en un diari no oficial d'àmplia difusió. Així mateix, s'habilitarà la seua consulta a través de l'enllaç següent de la pàgina web de la Conselleria d'Habitatge, Obres Públiques i Vertebració del Territori:   
http://www.habitatge.gva.es/pativel  
Atés que es tracta d'un pla que suposa canvis de classificació del sòl, es realitzen sessions explicatives obertes al púbic, i altres actuacions a fi de facilitar la difusió i comprensió ciutadana com estableix l'article 51.4.b de la Llei 5/2014, d'Ordenació del Territori, Urbanisme i Paisatge, i en el Pla de Participació Pública que forma part de la documentació.  
  
Segon  
El termini de participació pública i consultes serà de dos mesos i començarà a comptar a partir de l'endemà de la publicació d'aquesta resolució en el Diari Oficial de la Generalitat Valenciana, a l'efecte que el públic interessat puga examinar-lo i formular les observacions, al·legacions i suggeriments que estime pertinents.  
  
Tercer  
Sol·licitar una consulta a les administracions públiques afectades.  
  
Quart  
La documentació podrà consultar-se en dies laborables, en horari de matí (09.00 hores a 14.00 hores), en els locals següents:  
- Subdirecció General d'Ordenació del Territori i Paisatge, ciutat administrativa 9 d'Octubre - Torre 1, planta segona, carrer Castán Tobeñas, núm. 77, 46158 València.  
- Servei Territorial d'Alacant de la Conselleria d'Habitatge, Obres Públiques i Vertebració del Territori. C/ Churruca, 29, 03118 Alacant.  
  
- Servei de Castelló de la Conselleria d'Habitatge, Obres Públiques i Vertebració del Territori. Av. Germans Bou, 47, 12415 Castelló de la Plana.  
- Servei Territorial de València de la Conselleria d'Habitatge, Obres Públiques i Vertebració del Territori. Edifici Prop. C/ Gregori Gea, 27, 46793 València.  
  
Cinqué  
Alçar la suspensió de programació establida en la Resolució d'inici d'11 de novembre de 2015 i acordar, novament:  
a) La suspensió de la tramitació i aprovació de programes d'actuació en qualsevol cas i de les llicències que siguen incompatibles amb les determinacions normatives del pla, per als sòls no urbanitzables de protecció litoral i no urbanitzables de reforç del litoral (grafiats en els plans d'ordenació amb els dígits 1 i 2, respectivament).  
b) La suspensió de la tramitació i aprovació de programes d'actuació i de l'atorgament de llicències, que siguen incompatibles amb les determinacions normatives del pla, per a la resta de sòls en situació bàsica de sol rural de l'àmbit del present pla.  
La suspensió tindrà una duració màxima d'un any i produirà efectes a partir de l'endemà de la publicació de la present resolució en el Diari Oficial de Generalitat Valenciana.  
La present resolució és un acte de tràmit contra el qual no es pot interposar cap recurs, sense perjuí del dret dels interessats a interposar el que consideren oportú.  
  
València, 28 d'octubre de 2016. La consellera d'Habitatge, Obres Públiques i Vertebració del Territori: María José Salvador Rubert.